CELEX: C2006/010/47
Language: el
Date: 2006-01-14 00:00:00
Title: Υπόθεση T-380/05: Προσφυγή ασκηθείσα στις  10 Οκτωβρίου 2005  — Buendia Sierra κατά Επιτροπής

14.1.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 10/24
            
         Προσφυγή ασκηθείσα στις 10 Οκτωβρίου 2005 — Buendia Sierra κατά Επιτροπής
   (Υπόθεση T-380/05)
   (2006/C 10/47)
   Γλώσσα διαδικασίας: η γαλλική
   Διάδικοι
   Προσφεύγων: José Luis Buendia Sierra (κάτοικος Βρυξελλών, Βέλγιο) (εκπρόσωποι: M. van der Woude, V. Landes, δικηγόροι)
   Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   
               —
            
            
               να ακυρωθεί η απόφαση του γενικού διευθυντή της νομικής υπηρεσίας να του χορηγηθούν μόνον τέσσερα μόρια προτεραιότητας από τη γενική διεύθυνση στο πλαίσιο των προαγωγών του 2004, απόφαση που επικυρώθηκε και οριστικοποιήθηκε με την απόφαση της αρμόδιας για τους διορισμούς αρχής (ΑΔΑ), με την οποία απορρίφθηκε η ένστασή του·
            
         
               —
            
            
               να ακυρωθεί η απόφαση της ΑΔΑ να μην του χορηγήσει κανένα ειδικό μόριο προτεραιότητας από την «Comité de promotion pour travail accompli dans l'intérêt de l'institution» (Επιτροπή προαγωγών λόγω εργασίας παρασχεθείσας προς το συμφέρον της υπηρεσίας) κατά τις προαγωγές του 2004·
            
         
               —
            
            
               να ακυρωθούν η απόφαση της ΑΔΑ να του χορηγήσει συνολικά 20 μόρια στο πλαίσιο των προαγωγών του 2004 και συνολικά 40 μόρια για την προαγωγή στον βαθμό Α4 κατά την τρέχουσα διαδικασία προαγωγών, ο κατάλογος προακτέων υπαλλήλων στον βαθμό Α5 κατά τις προαγωγές του 2004, ο κατάλογος των προαχθέντων στον βαθμό Α4 υπαλλήλων κατά τις προαγωγές του 2004 και, σε κάθε περίπτωση, η απόφαση να μην περιληφθεί το όνομά του στους ως άνω καταλόγους·
            
         
               —
            
            
               να ακυρωθεί, καθόσον είναι απαραίτητο, η απόφαση περί απορρίψεως της ενστάσεώς του·
            
         
               —
            
            
               να καταδικαστεί η καθής στα δικαστικά έξοδα.
            
         Λόγοι ακυρώσεως και κύρια επιχειρήματα
   Προς στήριξη της προσφυγής του, ο προσφεύγων επικαλείται επιχειρήματα παρόμοια με αυτά που προέβαλε στο πλαίσιο της υποθέσεως T-311/04 (1), επί προσφυγής που άσκησε ο ίδιος.
   
      (1)  ΕΕ C 262 της 23.10.2004, σ. 44